[bookmark: _Hlk111714679]Anexa nr. 3
la Hotărârea Consiliului Local al Comunei Șoldanu nr. 38 din 23.06.2023


TEMĂ DE PROIECTARE
1. [bookmark: _Hlk61876351]Informații generale
1.1. Denumirea obiectivului de investiții ,,CONSTRUIRE ÎMPREJMUIRE LA OBIECTIVUL SEDIU PRIMĂRIE, SATUL ȘOLDANU”, Șoseaua Olteniței, nr. 70, Comuna Șoldanu, Județul Călărași.
1.2. Ordonator principal de credite/investitor: Comuna Șoldanu.
1.3. Ordonator terțiar de credite/investitor: --.
1.4. Beneficiarul investiției: Comuna Șoldanu.
1.5. Elaboratorul temei de proiectare: Comuna Șoldanu, Județul Călărași.
2. Date de identificare a obiectivului de investiții:
2.1. Informații privind regimul juridic, economic și tehnic al terenului și/sau al construcției existente, documentație cadastrală:
Amplasamentul studiat se află în intravilanul Comunei Șoldanu, Județul Călărași, conform P.U.G. definitiv și R.L.U. aferent aprobate prin Hotărârea Consiliului Local al Comunei Șoldanu nr. 30 din 30.08.2021 și aparține inventarului domeniului public al Comunei Șoldanu, aprobat Hotărârea Consiliului Local al Comunei Șoldanu nr. 15/1999 și validat prin Anexa nr. 43, poziția  la Hotărârea Guvernului nr. 1349/2001, modificată și completată prin HG 1303/2011.
Terenul în suprafață măsurată de 1.968,00 mp se află în intravilanul Satului Șoldanu, Comuna Șoldanu, conform planșei nr. 3A, Unități Teritoriale de Referință conform P.U.G. și R.L.U. aferent aprobat prin Hotărârea Consiliului Local al Comunei Șoldanu nr. 30 din 30.08.2021, având nr. cad. 20601. 
Terenul are categoria de folosință curți construcții.
Documentația tehnică se va întocmi conform legislației în vigoare și va fi elaborată de un colectiv de specialiști conform art. 9 din Legea nr. 50/1991, cu modificările și completările ulterioare.
2.2. Particularități ale amplasamentului/amplasamentelor propus/propuse pentru realizarea obiectivului de investiții, după caz:
a) descrierea succintă a amplasamentului/amplasamentelor propus/propuse (localizare, suprafața terenului, dimensiuni în plan):
Terenul pe care se va implementa investiția este amplasat pe Șoseaua Olteniței, nr. 70, în Satul Șoldanu, cod poștal 917235..
b) relațiile cu zone învecinate, accesuri existente și/sau căi de acces posibile:
Comuna Șoldanu, județul Călărași este amplasată în zona de sud-vest a județului Călărași, pe ambele maluri ale râului Argeș, de-a lungul drumului național DN4, București - Oltenița, la km 44 și este compusă din 2 sate și anume: satul Șoldanu și satul Negoești.
Vecinătățile teritoriului administrativ al comunei Șoldanu sunt următoarele:
-la Nord – comuna Luica, la aproximativ 3 km de centrul satului reședință, Șoldanu;
-la Sud – comuna Radovanu, la aproximativ 4 km de centrul satului reședință, Șoldanu;
-la Est – comuna Curcani, la aproximativ 4 km de centrul satului reședință, Șoldanu;
-la Vest – orașul Budești, la aproximativ 4 km de centrul satului reședință, Șoldanu.
c) surse de poluare existente în zonă:
Având în vedere funcțiunea obiectivului, nu sunt necesare prevederi speciale pentru monitorizarea mediului.
Lucrările prevăzute în proiect nu constituie surse de poluare a apei, aerului, solului și subsolului și nu sunt generatoare de noxe.
După terminarea lucrărilor de execuție se vor evacua toate materialele rămase de la lucrare și se vor dezafecta terenurile și platformele de lucru ocupate de constructor.
d) particularități de relief:
Plasată pe bordura de vest a câmpiei Mostiștei, pe care în acest sector Valea Argeșului o desparte de câmpia mai înalta a Burnazului, comuna prezintă un relief de câmpie netedă, tabulară, înclinată ușor către SSV, înspre râul Argeș. Teritoriul comunei se include în tipul vegetației de stepă.
Sub aspect geomorfologic, teritoriul comunei face parte din marea unitate „Câmpia Română”, acoperită de o cuvertură sedimentară alcătuită din depozite cuaternare. Pătura superficială a acestor depuneri este reprezentată de loess, care constituie roca mamă generatoare de soluri pe terase și versanți. O caracteristică a materialului loess-ului de suprafață o constituie numeroasele depresiuni de tasare, care se găsesc răspândite pe toate terasele.
Lunca Argeșului este dezvoltată în sectorul SE al comunei, fiind despărțită în terase printr-un prag abrupt, cu înălțimi variabile între 3-5 m.
e) nivel de echipare tehnico-edilitară al zonei și posibilități de asigurare a utilităților:
Utilitățile localității sunt alimentarea cu energie electrică, alimentare cu apa, telefonie fixă și mobilă, televiziune prin cablu și internet.
Zona studiată oferă posibilitatea de asigurare a racordării la utilități (apă, energie electrică).
f) existența unor eventuale rețele edilitare în amplasament care ar necesita relocare/protejare, în măsura în care pot fi identificate: nu e cazul.
g) posibile obligații de servitute: nu e cazul.
h) condiționări constructive determinate de starea tehnică și de sistemul constructiv al unor construcții existente în amplasament, asupra cărora se vor face lucrări de intervenții, după caz: se vor respecta prevederile normativelor și legilor în vigoare.
i) reglementări urbanistice aplicabile zonei conform documentațiilor de urbanism aprobate - Plan Urbanistic General și Regulamentul Local de Urbanism aferent: conform P.U.G.
j) existența de monumente istorice/de arhitectură sau situri arheologice pe amplasament sau în zona imediat învecinată; existența condiționărilor specifice în cazul existenței unor zone protejate sau de protecție: Imobilul (trotuarul din zona Mânăstirii Negoești se află înscris pe lista monumentelor istorice sau în zona de protecție a acestora Mânăstirea Negoești și nu este situat în zona de restricție temporară de construire.
2.3. Descrierea succintă a obiectivului de investiții propus din punct de vedere tehnic și funcțional:
a) destinație și funcțiuni: 
Prin realizarea obiectivului de investiție ,,CONSTRUIRE ÎMPREJMUIRE LA OBIECTIVUL SEDIU PRIMĂRIE, SATUL ȘOLDANU”, în satul Șoldanu, comuna Soldanu, județul Călărași, beneficiarul dorește să construiască împrejmuirea sediului Primăriei Comunei Șoldanu. Construcția se va realiza din materiale durabile și vor avea finisaje de calitate superioară.
b) caracteristici, parametri și date tehnice specifice, preconizate: 
· Construirea unui gard din stâlpi și panouri prefabricate din beton armat. Montarea lui se va face pe soclu continuu din beton armat cu fundații izolate în dreptul stâlpilor;
· Construirea unui gard la stradă din stâlpi și soclu din b.a. și panouri decorative din tablă perforată.
· Înălțimea soclului - 50 cm;
· Distanța dintre panou și soclu – 5 cm;
· Înălțime panou tablă – 120 cm;
c) nivelul de echipare, de finisare și de dotare, exigențe tehnice ale construcției în conformitate cu cerințele funcționale stabilite prin reglementări tehnice, de patrimoniu și de mediu în vigoare:
Prevederile pentru monitorizarea impactului asupra mediului și asupra sănătății publice:
· monitorizarea factorului de mediu apă;
· monitorizarea factorului de mediu aer;
· monitorizarea factorului de mediu sol.
d) număr estimat de utilizatori: …--…;
e) durata minimă de funcționare, apreciată corespunzător destinației/funcțiunilor propuse: 25 ani.
f) nevoi/solicitări funcționale specifice: nu este cazul.
g) corelarea soluțiilor tehnice cu condiționările urbanistice, de protecție a mediului și a patrimoniului: 
· lucrările nu vor afecta așezările umane și este respectată funcțiunea admisă în zonă;
· lucrarea propusă nu constituie un factor agresiv la adresa mediului înconjurător, regimului apelor de suprafață sau subterane din zonă; 
· nu se vor face niciun fel de deversări de apă menajeră sau meteorică sau de deșeuri sau orice alt fel în canalul de colectare adiacent lotului;
· deșeurile menajere se vor evacua în pubele PVC colectate periodic de către o firmă de salubrizare;
h) stabilirea unor criterii clare în vederea soluționării nevoii beneficiarului:
Amplasamentul studiat aparține inventarului domeniului public al Comunei Șoldanu, aprobat  prin Hotărârea Consiliului Local al Comunei Șoldanu nr. 15/1999 și validat prin Anexa nr. 43 la Hotărârea Guvernului nr. 1349/2001, modificată și completată prin HG 1303/2011.
2.4. Cadrul legislativ aplicabil și impunerile ce rezultă din aplicarea acestuia:
Se vor respecta prevederile normativelor și legilor în vigoare.

PREȘEDINTELE DE ȘEDINȚĂ:
Consilier local, Iulian MARIN

